
Linnavara üleandmine Narva Linnavalitsuse
Linnavara- ja Majandusameti bilanssi

1. Asjaolud ja menetluse käik

Narva Linnavolikogu 09.02.2006.a. otsuse nr 21 „Narva Juhkentali Kooli liitumisest Narva Kreenholmi Gümnaasiumiga” kohaselt lõpetatakse Narva Juhkentali Kooli tegevus alates 31.08.2006.a. Seoses Narva Juhkentali Kooli tegevuse lõpetamisega ei ole aadressil Raudsilla 1, Narva, asuvad ja munitsipaalomandis (Kultuuriosakonna bilansis) olevad teed, soojustrass, kanalisatsioon, veetorustik, kaevud ja tara enam vajalikud Narva Linnavalitsuse Kultuuriosakonnale põhimäärusest tulenevate kohustuste ja ülesannete täitmiseks. Narva Linnavara- ja Majandusameti ülesandeks on aga linnavara säilimise ja linnavara väärtuse võimaliku kasvu eest hoolitsemine. Linnavara mittekohase kasutamise vältimiseks on otstarbekas anda ülalnimetatud linnavara Kultuuriosakonna bilansist Linnavara- ja Majandusameti bilanssi. 
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.06.2005.a määrusega nr 20/57 (KO, 05.08.2005, 191, 1903) vastuvõetud „Linnavara eeskirja” punktile 24 otsuse linnavara üleandmise kohta ühelt struktuuriüksuselt või linna ametiasutuselt teisele võtab vastu linnavalitsus.
3. Otsus

3.1 Narva Linnavalitsuse Kultuuriosakonnal (registrikood 75024260) anda üle alates 01.09.2006.a. Narva Linnavalitsuse Linnavara- ja Majandusameti (registrikood 75029837) bilanssi Narvas Raudsilla tn 1 asuvad järgmised objektid:
	Vara nimetus
	Soetamise kuupäev
	Bilansi-maksumus
	Kulum seisuga 31.08.2006.a.

	Tara 52m² BUT MET
	1989
	17600
	17503.35

	Kaevud D=100mm BET 6 tk
	31.12.2005
	0
	-

	Veetorud D=100mm MALM 33,2m
	31.12.2005
	0
	-

	Kanalisatsioon D=150mm KER 172,5m
	31.12.2005
	0
	-

	Soojustrass D=80mm Teras 120m
	31.12.2005
	0
	-

	Teed 4800m² asfaltbetoon
	31.12.2005
	0
	-


3.2 Narva Linnavalitsuse Linnavara- ja Majandusametil (registrikood 75029837) võtta alates 01.09.2006.a. oma bilanssi käesoleva korralduse punktis 3.1 nimetatud linnavara.
4. Korralduse vaidlustamine 

Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
5. Rakendussätted

Käesolev korraldus jõustub seadusega sätestatud korras.

